ΓΡΑΠΤΗ ΕΡΩΤΗΣΗ E-1697/02

υποβολή: Ilda Figueiredo (GUE/NGL) προς την Επιτροπή

(12 Ιουνίου 2002)

Θέμα: Χορήγηση αντισταθμίσεων σε αλιείς και πλοιοκτήτες για προσωρινή διακοπή δραστηριοτήτων

Η παράκτια αλιεία μικρής κλίμακας έχει μεγάλη σημασία για τις κοινότητες των αλιέων που εξαρτώνται από τη δραστηριότητα αυτή. Κατά τις περιόδους προσωρινής διακοπής των δραστηριοτήτων, π.χ. για βιολογικά αίτια, πρέπει να χορηγούνται οι δέουσες αντισταθμίσεις. Στην περίπτωση της Πορτογαλίας ιδιαίτερα σημαντικά είναι τα προβλήματα που δημιουργούν οι καταιγίδες και η κακή κατάσταση των λιμένων κατά τις μακρές περιόδους κακοκαιρίας καθώς και η προσωρινή παύση των δραστηριοτήτων για λόγους προστασίας τωνδάτινων πόρων, ιδιαίτερα δε της σαρδέλλας στο βόρειο τμήμα της χώρας και των δίθυρων μαλακίων που αλιεύονται με δράγα, στο Αλγκάρβε.

Ο Επίτροπος κ. Fischler, απαντώντας στην ερώτησή μου Ε-1648/01(1) δήλωσε ότι για τις περιπτώσεις αυτές η κοινοτική νομοθεσία προβλέπει αντισταθμίσεις που δύνανται να χορηγούνται από τα κράτη μέλη σύμφωνα με τα προβλεπόμενα από τον Κανονισμό (ΕΚ) αριθ. 2792/1999(2) του Συμβουλίου, της 17ης Δεκεμβρίου 1999 περί καθορισμού των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας. Τούτο είναι, όντως, θετικό, ωστόσο δεν αρκεί για να εξασφαλίσει την εφαρμογή του μέτρου στα διάφορα κράτη μέλη της ευρωπαϊκής Ένωσης.

Για τον λόγο αυτό ζητώ από την Επιτροπή να με ενημερώσει σχετικά με τα εξής: Στο πλαίσιο της αναθεώρησης της Κοινής Αλιευτικής Πολιτικής, προτίθεται να δημιουργήσει ένα καθεστώς κοινοτικών ενισχύσεων, χρηματοδοτούμενο ή συγχρηματοδοτούμενο από τον κοινοτικό προϋπολογισμό, για την αποζημίωση αλέων και πλοιοκτητών σε περίπτωση προσωρινής διακοπής των δραστηριοτήτων·

(1) ΕΕ C 364 E της 20.12.2001, σελ. 167.

(2) ΕΕ L 337 της 30.12.1999, σελ. 10.

Απάντηση του κ. Fischler εξ ονόματος της Επιτροπής

(8 Ιουλίου 2002)

Ο κανονισμός (ΕΚ) αριθ. 2792/1999 του Συμβουλίου, της 17ης Δεκεμβρίου 1999, για τον καθορισμό των λεπτομερειών και των όρων των διαρθρωτικών ενεργειών της Κοινότητας στον τομέα της αλιείας προβλέπει στο άρθρο 16 (προσωρινή διακοπή δραστηριοτήτων και άλλες χρηματικές αποζημιώσεις) τη χορήγηση αποζημιώσεων στην περίπτωση προσωρινών διακοπών δραστηριότητας.

Στο πλαίσιο της μεταρρύθμισης της κοινής αλιευτικής πολιτικής, η πρόταση κανονισμού του Συμβουλίου για την τροποποίηση του κανονισμού (ΕΚ) αριθ. 2792/1999 προβλέπει ορισμένες τροποποιήσεις στο άρθρο 16, ιδίως την αύξηση της περιόδου χορήγησης των αποζημιώσεων από δύο σε τρεις μήνες σε περίπτωση επέλευσης απρόβλεπτου γεγονότος που προκύπτει ιδίως από βιολογικά αίτια.

Σε περίπτωση θέσπισης πολυετούς σχεδίου διαχείρισης από το Συμβούλιο ή σε περίπτωση θέσπισης επειγόντων μέτρων από την Επιτροπή ή από ένα ή περισσότερα κράτη μέλη, μπορεί ναπάρξειπέρβαση των ορίων που έχουν καθοριστεί για την περίοδο 2000-2006, τα οποία ανέρχονται σε 1 εκατομμύριο ή στο 4 % της κοινοτικής χρηματοδοτικής συμμετοχής που χορηγείται στον τομέα στο σχετικό κράτος μέλος,πό τον όρο ότι το μέτρο περιλαμβάνει πρόγραμμα που έχει ως σκοπό την απόσυρση, εντός διετίας μετά τη θέσπιση του μέτρου, ενός ορισμένου αριθμού αλιευτικών σκαφών που έχουν αλιευτική προσπάθεια τουλάχιστον ισοδύναμη με εκείνη των αλιευτικών σκαφών που ανεστάλη η δραστηριότητά τους εξαιτίας του σχεδίου ή επείγοντος μέτρου.